የኢትዮጵያ ህገ መንግስት በአንቀጽ 11 “የመንግስትና የሃይማኖት መለያየት” በሚል በንኡስ አንቀጽ 1 ላይ “መንግስትና ሃይማኖት የተለያዩ ናቸው” ይላል ፤ በንኡስ አንቀጽ 2 ላይ “መንግስታዊ ሃይማኖት አይኖርም” በማለት ያክላል ፤ በስተመጨረሻም በንኡስ አንቀጽ 3 ላይ “ መንግስት በሃይማኖት ጉዳይ ጣልቃ አይገባም ፤ ሃይማኖትም በመንግስት ጉዳይ ጣልቃ አይገባም” በማለት በግልጽ ያስቀምጣል ፡፡ ይህን አንቀጽ እንደ አንቀጽ ከመቀመጡ በተጨማሪ መንግስት የእምነት ተቋማት እና ተከታዮቻቸው በዚህ አንቀጽ ላይ መብታቸው ምን ድረስ ነው ? ግዴታቸውስ ? የሚለውን ጉዳይ በአግባቡ የማስተማር እና የመተርጎም ስራ የሰራ አይመስለንም ፤ በህገ መንግስቱ አንቀፅ 27 ንኡስ አንቀጽ 2 ላይ “ የሃይማት ተከታዮች ሃይማታቸውን ለማስፋፋትና ለማደራጀት የሚያስችሏቸውን የሃይማት የትምህርትና የአስተዳደር ተቋማትን ማቋቋም ይችላሉ” በማት ያስቀምጣል ፤ ይህ አንቀጽ እንደሚነግረን “የሃይማት የትምህርትና የአስተዳደር” ተቋማትን እንጂ የፖለቲካ ተቋም አይልም ፤ ህገ መንገስቱ አንቀጽ 31 ላይ “ ማንኛውም ሰው ለማንኛውም ዓላማ በማህበር የመደራጀት መብት አለው ፡፡ ሆኖም አግባብ ያለውን ህግ በመጣስ ወይም ህገ መንግስታዊ ስርአቱን በህገወጥ መንገድ ለማፍረስ ተመሰረቱ ወይም የተጠቀሱትን ተግባራት የሚያራምዱ ድርጅቶች የተከለከሉ ይሆናሉ” በማለት ያስቀምጣል ፤ እዚህ አንቀጽ ላይ “ለማንኛውም ዓላማ በማህበር የመደራጀት መብት አለው ” ማለት ሁሉንም ስለሚያካትት ለምን ሙስሊም ወንድማማቾች የፖለቲካ ፓርቲን ለመመስረት ጥያቄ አቀረቡ ማለት አይቻልም ፤ ለምን ቢባል ህገመንግስቱ ለማንኛውም አላማ በማህበር የመደራጀት መብትን ስለሚፈቅድ ፤ ሙሉ ህገ መንግስቱን ቢያነቡት አንድም ቦታ ሃይማኖትን መሰረት አድርጎ ስለሚቋቋም የፖለቲካ ፓርቲ የሚለው ነጥብ የለውም ፤ ይህ ለጥያቄያቸው ክፍተት የሰጣቸው ይመስለናል ፤ የህጎች ሁሉ የበላይ ደግሞ ህገመንግስቱ ነው፡፡